नेपाल पहिलो जितबाट टाढा
लागिरेहको थियो नेपाली पुरुष भलिबल टिमका लागि मंगलबार दिन विशेष रहनेछ । त्यसमाथि हाङचउ एसियाली खेलकुदमा नेपालले पेस गरेको चुनौती नै यही स्पर्धामा थियो । समूह ‘बी’ को लिग चरणको खेलमा नेपालले पहिलो सेटमै बलियो मानिएको बहराइनविरुद्ध अग्रता लिएपछि चाइना टेक्सटाइल कभर्डहलमा हलचल नै मच्चिएको थियो । 
हाङचउ — लागिरेहको थियो नेपाली पुरुष भलिबल टिमका लागि मंगलबार दिन विशेष रहनेछ । त्यसमाथि हाङचउ एसियाली खेलकुदमा नेपालले पेस गरेको चुनौती नै यही स्पर्धामा थियो । समूह ‘बी’ को लिग चरणको खेलमा नेपालले पहिलो सेटमै बलियो मानिएको बहराइनविरुद्ध अग्रता लिएपछि चाइना टेक्सटाइल कभर्डहलमा हलचल नै मच्चिएको थियो । तर, यो लामो समय भने टिकेन । अन्ततः नेपाल चार सेटमा पराजित भयो । बहराइन खेलमा पुनरागमन रच्न सफल रह्यो । अन्त्यमा कथाको निचोड रह्यो, नेपाल जित नजिक त पुग्यो, तर यो अझै धेरै टाढा पो रहेछ । रोमाञ्चक साबित खेलमा भर्खर एसियाली च्याम्पियनसिप खेलेर फर्केको बहराइन २०–२५, २५–२०, २५–१८, २५–१५ ले विजयी भयो । यससँगै नेपालको एसियाली खेलकुदको पुरुष भलिबलमा पहिलो जितको सपना अधुरै रह्यो । नेपालले एसियाली खेलकुदमा पुरुष भलिबलमा सहभागिता जनाएको यो पाँचौंपल्ट हो, तर नेपाल जित निकाल्न असफल छ । नेपालले पुरुष भलिबलमा यसअघि सन् १९७८, १९८२, १९८६ र २०१८ को संस्करणमा खेले पनि एक जितका लागि नै संघर्षरत छ ।यो हारले नेपालको आफ्नो समूहबाट अर्को चरण प्रवेशको सम्भावना कमजोर भएको छ । नेपालले अब दोस्रो खेलमा बुधबार शक्तिशाली इरानको सामना गर्नेछ । ‘सबैभन्दा पहिले त हाम्रो लागि एसियाली खेलकुदमा खेल्नु नै ठूलो थियो । हामीले राम्रो सुरुआत लियौं, तर त्यसलाई कायम राख्न सकेनौं । म नेपाली टिमको प्रदर्शनमा सन्तुष्ट छु । हाम्रा सबै खेलाडीले आफूले सक्दो नै खेलेको हो,’ नेपाली टिमका कप्तान मानबहादुर श्रेष्ठले भने । इरानविरुद्धको खेलमा अब आफ्नो टिमले अझ सुधारिएको खेल प्रदर्शन गर्ने योजना रहेको बताए ।नेपालको हारको प्रमुख कारण पहिलो सेटमा जुन प्रकारको मिहिनेतले खेल्न सक्नु बनेको थियो, त्यस्तै प्रदर्शन त्यसपछिका सेटमा भएन र खेलाडी थाकेको देखिए । पहिलो सेटको पहिलो अंक जितेको नेपालले त्यसमा एक समय ९–११ ले पछाडि परेको थियो । त्यही स्थितिमा नेपालको प्रदर्शन गजब रह्यो । नेपालले ५ अंकको अग्रता थियो र स्थिति टिमको पक्षमा १४–१२ भयो । लगत्तै स्थिति १४–१४ को स्थितिमा पुग्यो । त्यसपछि नेपालको प्रदर्शन थप सुधारिएको रह्यो । नेपालले थप राम्रो खेल्यो र अन्त्यमा लगातार ३ अंक बटुल्यो ।बहराइनले दुईपल्ट टाइमआउट लिए पनि त्यसले केही फाइदा गरेन । दोस्रो सेटमा नेपालको प्रदर्शन र स्कोर ठीक उल्टो रह्यो । त्यसमा पनि नेपालले सुरुआती दुई अंक त जित्यो, तर ७–७ को स्थितिबाट सेटमा पकड गुमायो । तेस्रो सेटमा नेपालको प्रदर्शन अझ कमजोर रह्यो । अनुभवी बहराइनको प्रदर्शन भने सुधारियो । नेपाली टोलीका प्रशिक्षक हान अबिङले केही प्रमुख खेलाडी कारबाहीमा पर्दा प्रदर्शनको सन्तुलन नमिलेको बताए । उनले नेपाली टिमले पहिलो सेटमा गरेको प्रदर्शन उत्कृष्ट रहेको तर त्यसलाई दोहोर्‍याउन नसकेको माने । उनले भने, ‘हामीले चीन आउनु अगाडि अभ्यास म्याच खेल्ने अवसर पाएनौं । तर पहिलो सेटमा हाम्रो प्रदर्शन वास्तवमै उच्च रह्यो । यस्तै माथिल्लो स्तरको खेल लगातार जारी राख्न सजिलो भने हुन्न । मलाई भने टिमले राम्रो गरेको लाग्छ । त्यसैले हामी खुसी हुनुपर्छ ।’